SL Uradni list Evropske unije C 170/1

SKUPNA PARLAMENTARNA SKUPŠČINA PARTNERSKEGA SPORAZUMA, PODPISANEGA MED ČLANICAMI SKUPINE AFRIŠKIH, KARIBSKIH IN PACIFIŠKIH DRŽAV NA ENI STRANI TER EVROPSKO UNIJO IN NJENIMI DRŽAVAMI ČLANICAMI NA DRUGI

ZAPISNIK SEJE V PONEDELJEK, 19. DECEMBRA 2016

(2017/C 170/01)

Vsebina

Uradna ustanovna seja 1

Seja skupne parlamentarne skupščine 2

Sestava skupne parlamentarne skupščine 2

1. Sprejetje dnevnega reda (AP102.053) 2

2. Sprejetje zapisnika zadnje seje 31. zasedanja skupne parlamentarne skupščine (UL C 451, 2.12.2016) 2

3. Sporočila sopredsednikov, vključno s sklepi seje predsedstva z dne 18. decembra 2016 2

4. Izjava Nevena Mimice, komisarja za mednarodno sodelovanje in razvoj 3

5. Razprava z Nevenom Mimico, komisarjem za mednarodno sodelovanje in razvoj – brez seznama govornikov 3

6. Čas za vprašanja Komisiji 3

7. Ukrepi Komisije v zvezi z resolucijami, sprejetimi na 31. zasedanju Skupne parlamentarne skupščine 3

8. Izzivi za družinske kmetije in kmetijsko proizvodnjo majhnega obsega v državah AKP 4

9. Poročilo gospodarskih in socialnih partnerjev 4

ZAPISNIK SEJE V PONEDELJEK, 19. DECEMBRA 2016

(Seja se je začela ob 11.05.)

Uradna ustanovna seja

Skupščino so nagovorili:

Justin Bedan Njoka Muturi, predsednik kenijske nacionalne skupščine, Netty Baldeh, sopredsednik Skupne parlamentarne skupščine, Louis Michel, sopredsednik Skupne parlamentarne skupščine, in Uhuru Muigai Kenyatta, kenijski predsednik.

(Seja je bila prekinjena ob 12.30 in se nadaljevala ob 15.05.)

PREDSEDUJOČI Netty BALDEH

sopredsednik

Seja skupne parlamentarne skupščine

Sopredsednik je pozdravil vse udeležence.

Sestava skupne parlamentarne skupščine

Sopredsednik je sporočil, da bo seznam članov skupne parlamentarne skupščine, ki so ga posredovali organi držav AKP in Evropski parlament, priložen zapisniku.

1. Sprejetje dnevnega reda (AP102.053)

Govorili so: Michael Gahler, sopredsednik skupščine Netty Baldeh in Cecilia Ogwal (Uganda).

Dnevni red je bil sprejet v obliki, navedeni v tem zapisniku.

Sklep: Glasovanje je načrtovano za sredo, 21. decembra, čim bolj zgodaj popoldne, da bi lahko poslancem omogočili odhod.

2. Sprejetje zapisnika zadnje seje 31. zasedanja skupne parlamentarne skupščine (UL C 451, 2.12.2016)

Zapisnik je bil sprejet.

3. Sporočila sopredsednikov, vključno s sklepi seje predsedstva z dne 18. decembra 2016

Sopredsednik je poročal o sklepih seje predsedstva dne 18. decembra 2016.

Sprejeti so bili naslednji sklepi:

(a) stalni odbori bodo pripravili naslednja poročila: Odbor za politične zadeve — izzivi v okviru povezave med razvojem in varnostjo v politikah AKP in Evropske unije Odbor za gospodarski razvoj, finance in trgovino — modro gospodarstvo: priložnosti in izzivi za države AKP Odbor za socialne zadeve in okolje — omogočanje lažjega dostopa do osnovnih sistemov zdravstvenega varstva, predvsem do zdravil za prenosljive bolezni.

(b) Potrjeno je bilo, da bo 33. seja skupščine potekala med 19. in 21. junijem 2017 v mestu St. Julian's na Malti.

(c) Štiriintrideseta seja skupščine bo potekala med 18. in 20. decembrom 2017 na Karibih.

(d) Trinajsta regionalna seja bo potekala med 22. in 24. februarjem 2017 v Freetownu v Sierri Leone.

(e) Štirinajsta regionalna seja bo potekala med 19. in 21. julijem 2017 v pacifiški regiji.

(f) Organizirana bo misija za ugotavljanje dejstev v Maliju in misiji za ugotavljanje dejstev v Zimbabveju in Mavretaniji, če bo to mogoče.

(g) Skupna parlamentarna skupščina bo izdala deklaracijo o parlamentarnih razsežnostih odnosov med državami AKP in EU po izteku sporazuma iz Cotonouja.

4. Izjava Nevena Mimice, komisarja za mednarodno sodelovanje in razvoj

Komisar za mednarodno sodelovanje in razvoj Neven Mimica se je v svoji izjavi osredotočil na prihodnost partnerstva med Evropsko unijo in državami AKP po letu 2020 ter na pregled Evropskega soglasja o razvoju. Komisija je v nedavnem sporočilu predlagala želeno rešitev, in sicer krovni sporazum med državami AKP in Evropsko unijo, v katerem bi bili zapisani skupni cilji in vrednote, ki bi jih dopolnjevala partnerstva, sklenjena specifično za afriške, karibske in pacifiške države, da bi lahko tako bolj učinkovito obravnavali posebnosti vsake regije. Komisar sicer priznava edinstveno naravo sporazuma, vendar poudarja, da ga je treba prilagoditi novemu globalnemu okolju in novim skupnim izzivom, kot so podnebne spremembe in migracije. Pogajanja med Evropsko unijo in državami AKP se bodo začela leta 2018, zato je komisar skupno parlamentarno skupščino in državne parlamente držav AKP pozval, naj razmislijo o institucionalnih okvirih za prihodnost in podajo predloge o parlamentarnih razsežnostih prihodnjega partnerstva.

5. Razprava z Nevenom Mimico, komisarjem za mednarodno sodelovanje in razvoj – brez seznama govornikov

Govorili so: Bogdan Brunon Wenta, Teresa Jiménez-Becerril Barrio, Carlos Zorrinho, Norbert Neuser, Neven Mimica, Michèle Rivasi, Purmanund Jhugroo (Mauritius), Neena Gill, Michael Gahler, Marielle de Sarnez, Nathalie Griesbeck, Cécile Kashetu Kyenge, Juan Fernando López Aguilar, Ahamada Soukouna (Mali), Louis H. Straker (Saint Vincent in Grenadine), Sangoné Sall (Senegal), Daniel K. Shumba (Zimbabve), Joachim Zeller, Veikko Nekundi (Namibija), Babiker Mohamed Toum (Sudan), Dariusz Rosati, Mmadi Hassani Oumouri (Komori) in Gberi Kombo (Kamerun).

Razprava se je osredotočila na tri sporočila, ki jih je Komisija objavila novembra 2016 o „Korakih k prenovljenemu partnerstvu z afriškimi, karibskimi in pacifiškimi državami po letu 2020“, predlogu za novo Evropsko soglasje o razvoju in izvajanju ciljev trajnostnega razvoja. Agenda 2030 bo usmerjala mednarodna razvojna prizadevanja v naslednjih 15 letih. Govorci so izpostavili, da je pomembno zagotavljati usklajenosti politik za razvoj in med seboj bolje povezati področja varnosti, migracij in razvoja. Veliko vprašanj je bilo postavljenih v zvezi s skrbniškim skladom EU za Afriko, pomočjo Evropske unije pri boju proti trgovini z ljudmi in predlogom za nov načrt EU za zunanje naložbe, ki bi služil kot dodatna pomoč za doseganje ciljev trajnostnega razvoja v Afriki.

Komisar je na vprašanja poslancev odgovarjal po postopku razprave brez seznama govornikov.

6. Čas za vprašanja Komisiji

Na Komisijo je bilo naslovljenih 29 vprašanj.

Komisija je predhodno pisno odgovorila na vprašanja. Komisar je ustno odgovarjal na dodatna vprašanja v povezavi z naslednjimi izvornimi vprašanji:

vprašanje št. 1 o velikem projektu globokomorskega rudarjenja v Namibiji, ki ga je postavila Maria Lidia Senra Rodríguez;

vprašanje za ustni odgovor št. 7 o akcijskem načrtu EU za boj proti nezakoniti trgovini s prostoživečimi vrstami, ki ga je zastavila Catherine Bearder;

vprašanje za ustni odgovor št. 17 o boju proti piratstvu, ki ga je zastavila Marielle de Sarnez;

vprašanje za ustni odgovor št. 18 o razmerah v zvezi s predsednikom Josephom Kabilo v Demokratični republiki Kongo, ki ga je zastavila Cécile Kashetu Kyenge;

vprašanje za ustni odgovor št. 21 o somalskem begunskem taborišču v Dadaabu, ki ga je zastavil Michael Gahler.

Avtorji vprašanj št. 3, 5, 6, 8, 11, 14, 16, 20, 22, 23, 24 in 27 niso imeli dodatnih vprašanj.

Avtorji vprašanj št. 2, 4, 9, 10, 12, 13, 15, 19, 25, 26, 28 in 29 na seji niso bili prisotni.

7. Ukrepi Komisije v zvezi z resolucijami, sprejetimi na 31. zasedanju Skupne parlamentarne skupščine

Komisar se je skliceval na dokument iz dokumentacije o ukrepih, ki sta jih sprejela Komisija in visoka predstavnica Unije za zunanje zadeve in varnostno politiko glede resolucij, ki jih je decembra 2015 v Bruslju sprejela skupna parlamentarna skupščina. O tem vprašanju ni bilo dodatne razprave.

8.

Izzivi za družinske kmetije in kmetijsko proizvodnjo majhnega obsega v državah AKP

Odbor za socialne zadeve in okolje

Soporočevalca: Maria Heubuch in Uladi Mussa (Malavi)

Uladi Mussa (Malavi) in Michèle Rivasi, ki je nadomeščala Mario Heubuch, sta predstavila poročilo.

Govorili so: Agathon Rwanda (Burundi), Anna Záborská, Emanuel Alberto Fernandes Barbosa (Zelenortski otoki), Ole Christensen, Musa Husein Naib (Eritreja), Arne Gericke, Abdikadir Omar Aden (Kenija), Catherine Bearder, Maria Lidia Senra Rodríguez, Hermann Razafindravelo (Madagaskar), Bodil Valero, Amos Fish Mahlalela (Južna Afrika), William Nokrach (Uganda), Tesfaye Daba (Etiopija), Esther Herranz García, Norbert Neuser, Jadwiga Wiśniewska, Francesc Gambús, Ricardo Serrão Santos, Krzysztof Hetman in Domenico Rosa (Komisija).

Poslanci so ponovno poudarili, da imajo družinske kmetije in kmetijska proizvodnja majhnega obsega ključno vlogo pri boju proti revščini, saj zagotavljajo prehransko varnost in ohranjajo biotsko raznolikost. Opozorili so na številne izzive, s katerimi se soočajo majhne družinske kmetije, kot so dostop do zemlje, kapitala in trgov, in dodali, da bi bilo treba povečati tudi javno porabo, saj je kmetijski sektor pogosto žrtev nezadostnega vlaganja.

Uladi Mussa (Malavi) in Michèle Rivasi sta zaključila razpravo.

9.

Poročilo gospodarskih in socialnih partnerjev

Predstavitev predsednika spremljevalnega odbora AKP in člana Evropskega ekonomsko-socialnega odbora Yvesa Somvilla

Predsednik spremljevalnega odbora AKP in član Evropskega ekonomsko-socialnega odbora Yves Somville je predstavil poročilo o trenutnih in prihodnjih dejavnostih spremljevalnega odbora.

(Seja se je končala ob 18.47.)